Die Gampietjie-reeks (geskryf deur Topsy Smith) sluit die volgende boeke in:
Gampietjie en die vreemdeling
Gampietjie in die weeshuis
Gampietjie op Gansville
Gampietjie se avonture
geskryf deur Topsy Smith
'n Splinternuwe groep maats – Gampietjie Gouws, sy broertjie Gawie, hulle maat Willem Barnard en 'n oulike witkopdogtertjie, Rina Neethling. Ons leer hulle ken in die Sonskynweeshuis in Johannesburg.
Gampietjie en Gawie is ouerloos. Willem se ouers Wil hom nie hê nie, ofskoon die outjie glo dat sy pa hom sal verwelkom sodra hy in Durban kom. Dis egter 'n vae hoop, want nog nie een brief wat Willem aan sy pa geskryf het, is beantwoord nie.
Hulle is gelukkig in die weeshuis, so gelukkig soos wat 'n kind dáár kan wees. Tog is daar altyd die hunkering na 'n eie huis, na eie ouers.
En hierdie verlange word 'n dryfveer om weg te loop – iewers heen. Maar wanneer weeskinders wegloop, is dit 'n wetsoortreding en die polisie word dadelik ingeroep. Gampietjie en sy maats weet; hulle het dit probeer.
Dis egter eers toe Gampietjie met 'n kenmerkene heldedaad vorendag kom en Rina uit die kake van die dood wegruk, dat hierdie viermanskap van Sonskyn 'n onvernietigbare vriendskap sluit.
Gampietjie is nog 'n Topsy Smith-treffer wat seker net so gewild gaan word by lesers as daardie rooikop-onnut, Trompie.
Gampietjie, Willem en Gawie is nie meer gelukkig in Sonskynkinderhuis nie. Hulle besluit om weg te loop…
Beleef die avonture saam met hulle en hou saam duim vas dat hulle uiteindelik op Gansville sal uitkom.
Ontmoet die vier maats, Gampietjie Gouws en sy broertjie, Gawie, hulle vriend, Willem Barnard, en die oulike witkopdogtertjie, Rina Neethling. Hulle bly almal in die Sonskynkindertehuis in Johannesburg.
Waar die vier is, is kattekwaad en moeilikheid nooit ver nie, want onder aansporing van die onnutsige Gampietjie is daar geen keer aan al hulle vindingryke planne nie!